הוועדה המסדרת, כנסת 24, פרוטוקול מספר 1, 2021-04-19 21:30

מכלוף מיקי זוהר: אני פותח את הישיבה.

מכלוף מיקי זוהר: קודם כול אני רוצה להבהיר דבר אחד: אני מנסה להגיע להסכמות שבסופו של יום תואמות את הסיכומים שהיו לי עם הגורמים שאיתם דיברתי בשם הגוש השני.

מכלוף מיקי זוהר: כמובן שדיברתי עם מאיר כהן וניסיתי להגיע איתו לכל מיני הבנות, בחלקן הסכמנו ובחלקן לא הסכמנו.

מכלוף מיקי זוהר: מה שהסכמנו, אני חושב שצריך להצביע על זה.

מכלוף מיקי זוהר: ועל זה אני רוצה לדבר היום.

מכלוף מיקי זוהר: ולכן יש שני נושאים בסדר היום.

מכלוף מיקי זוהר: אחד, בחירת סגנים זמניים ליושב-ראש, והשני, הרכב הוועדות הזמניות והמלצה על ראשי הוועדות הזמניות – כספים וחוץ וביטחון.

מכלוף מיקי זוהר: ועל זה, הבנתי, יש סיכום.

מכלוף מיקי זוהר: האם אני טועה, מאיר?

מכלוף מיקי זוהר: בעניין סגני היושב-ראש סיכמנו שיהיה אחד מכל צד, נכון?

מאיר כהן: לא.

מאיר כהן: אתה ביקשת שיהיה אחד מכל צד, אני מבקש יותר.

מכלוף מיקי זוהר: אז אתה חוזר בך מהסיכום?

מכלוף מיקי זוהר: כי אתה אמרת לי שזה בסדר ובסוף סיכמנו על אחד מכל אחד.

מאיר כהן: לא, אתה ביקשת סגן מכל אחד, ואני אמרתי לך עוד הערב שאנחנו רוצים יותר.

מכלוף מיקי זוהר: אז אמרת לי שניים ושניים.

זאב אלקין: לא.

מכלוף מיקי זוהר: אלקין, אתה עונה במקומו?

מכלוף מיקי זוהר: יש לו פה, הוא יודע לדבר.

מכלוף מיקי זוהר: מאיר, זה לא מה שאמרת לי?

מאיר כהן: זה בדיוק כמו שאמרת ביום ראשון – שמיצית את המשא ומתן מבלי ששמעת אף אחד מאיתנו.

מכלוף מיקי זוהר: אתה לא אמרת לי?

עיסאווי פריג': אמרנו לך, אבל זה כלל גם את היושב-ראש.

מכלוף מיקי זוהר: אז החלטתם לשנות את העמדה?

עיסאווי פריג': לא.

עיסאווי פריג': התכוונו ששניים ושניים זה כולל גם את היושב-ראש.

מכלוף מיקי זוהר: אני לא צריך כלום חוץ מאת האמת.

מכלוף מיקי זוהר: החלטתם לשנות את העמדה?

מאיר כהן: אנחנו לא החלטנו לשנות את העמדה.

מאיר כהן: אתה החלטת לשנות את העמדה.

מאיר כהן: ואתה החלטת להמשיך את העקשנות הזאת - - -

מכלוף מיקי זוהר: מאיר, אני בן אדם שידוע גם במילה שלו וגם בעמידה במילה שלו.

מכלוף מיקי זוהר: רגע, אתה צוחק, אלקין?

מכלוף מיקי זוהר: אני פעם הפרתי מילה?

מכלוף מיקי זוהר: רק בפריימריז נגדך הפרתי מילה ולא תמכתי בך.

מכלוף מיקי זוהר: בכל השאר עמדתי.

מכלוף מיקי זוהר: פעם אחת הפרתי מילה, לא תמכתי בך בפריימריז, למרות שהבטחתי.

מכלוף מיקי זוהר: אבל מעבר לזה אני תמיד עומד במילה.

זאב אלקין: מיקי, מהניסיון שלי אני חייב להגיד שעשיתי איתך רק הסכם אחד – והפרת אותו.

מכלוף מיקי זוהר: הייתה סיבה לזה שלא תמכתי בך בפריימריז.

מכלוף מיקי זוהר: אתה יודע למה?

מכלוף מיקי זוהר: כי גיליתי שאתה לא תומך בי.

מכלוף מיקי זוהר: ברגע שגיליתי את זה לא נותרה לי ברירה.

מכלוף מיקי זוהר: אבל לא זה האירוע עכשיו.

עודד פורר: מיקי, ההסכמה בפריימריז הייתה אמת לשעתה.

מכלוף מיקי זוהר: אבל בואו נדבר עכשיו ברצינות.

זאב אלקין: מיקי, אני חושב שמי שעקב היום אחרי המליאה ראה שיש סיעה בבית הזה שחושבת שגם אתה לא קיימת הסכם.

זאב אלקין: אני חושב שכל מי שעיניו בראשו ראה את זה.

מכלוף מיקי זוהר: לא, אני ראיתי רק דבר אחד, דבר עצוב מאוד, צריך לומר את האמת: ראיתי אותך יחד עם גדעון סער עושים מהלכים עם יש עתיד.

מכלוף מיקי זוהר: סגרתם את רע"ם, כל הכבוד לכם, אני אומר לכם בכנות רבה.

מכלוף מיקי זוהר: כל הכבוד לכם, עשיתם עבודה נהדרה ואני מפרגן לכם.

זאב אלקין: מיקי, מי שסגר את רע"ם זה אתה.

זאב אלקין: הפרחים אליכם.

מכלוף מיקי זוהר: אני מפרגן לכם, באמת שאני מפרגן לכם, כל הכבוד לכם, אין מילים.

מכלוף מיקי זוהר: אבל זה רגע עצוב מבחינתכם.

קארין אלהרר: בואו נתקדם.

עיסאווי פריג': מיקי, השעה מאוחרת, בואו נלך לעניין.

מכלוף מיקי זוהר: אני יודע מה היה הסיכום.

מכלוף מיקי זוהר: עכשיו אתה אומר שאתם לא מוכנים לקבל את הסיכום, בסדר.

מכלוף מיקי זוהר: אני לא רוצה למנוע מהכנסת לעבוד.

מכלוף מיקי זוהר: אני רוצה לערוך הצבעה על להוסיף שני סגנים, וחברי הוועדה יאמרו את דברם.

מכלוף מיקי זוהר: אם הדבר הזה יאושר זה אומר שממחר בבוקר הכנסת יכולה לעבוד, כולל הנחת חוקים וכולל ישיבות נשיאות.

מכלוף מיקי זוהר: אם לא יהיה לזה רוב זה אומר שהכנסת נשארת משותקת.

עודד פורר: אבל יש לך פה רוב בוועדה שרוצה להסכים על סדר יום אחר.

איתן גינזבורג: יש שתי הצעות, מיקי, לא הצעה אחת בלבד.

איתן גינזבורג: אתה לא יכול לבוא ולהגיד "זו ההצעה ואין בלתה" - - -

שלמה קרעי: איתן, כשאתה היית היושב-ראש ממש התייחסת לעמדת הרוב בוועדה שלך.

מכלוף מיקי זוהר: אני אביא את ההצעה שסוכמה.

יעקב מרגי: הוא יכול להביא הצבעה אחת.

איתן גינזבורג: הוא יכול, אבל אנחנו לא אלה שאחראים על שיתוק הכנסת.

איתן גינזבורג: יש פה רוב להצעה אחרת - - -

מכלוף מיקי זוהר: אני מכבד אותך, אבל - - -

תמר זנדברג: תגיד לי, מיקי, לא הבנת שהדרך הזאת לא עובדת.

תמר זנדברג: זה לא עובד שאתה מביא סתם וזה נופל.

תמר זנדברג: אתה תיפול עוד פעם.

תמר זנדברג: מה אתה באמת רוצה?

מכלוף מיקי זוהר: שהציבור ידע ש - - -

איתן גינזבורג: הציבור ידע שאתה לא מעלה הצעה נגדית.

איתן גינזבורג: הציבור ידע שאתה לא מעלה הצעה אחרת שיש לה רוב.

מכלוף מיקי זוהר: ממש ממש לא.

מכלוף מיקי זוהר: אני מציע - - -

איתן גינזבורג: זה מה שהציבור ידע.

איתן גינזבורג: שאתה משתק את הכנסת כי - - -

מכלוף מיקי זוהר: אני מצביע על מה שסוכם.

מכלוף מיקי זוהר: היה סיכום, אני מציע אותו להצבעה.

איתן גינזבורג: אז לפחות אל תגיד שאנחנו משתקים את הכנסת.

מכלוף מיקי זוהר: אתם משתקים את הכנסת.

מכלוף מיקי זוהר: היה סיכום, אתם מפירים אותו עכשיו.

מכלוף מיקי זוהר: יש לכם עכשיו את המוח החדש אלקין, שרוקח כל היום מזימות יחד עם רע"ם, אז תלכו איתו, מה אתם רוצים ממני?

מכלוף מיקי זוהר: אני אעשה את מה שהציבור מצפה ממני – לגרום לכנסת להתחיל לעבוד.

מכלוף מיקי זוהר: אתם רוצים לעצור את זה?

מכלוף מיקי זוהר: זכותכם.

מאיר כהן: מיקי, אתה יודע שזה לא נכון.

מאיר כהן: הסיכום איתך לפני שעתיים היה בזו הלשון: אני לא מעלה היום את הוועדות – זה מה שאמרת –אלא רק שני סגנים.

מכלוף מיקי זוהר: נכון.

מאיר כהן: אמרתי לך, מיקי, שאנחנו נבקש יותר סגנים.

מכלוף מיקי זוהר: לא, אמרת לי שאתם תרצו ארבעה במקום שניים.

תמר זנדברג: אני הייתי בחדר, מה שמאיר אומר זה נכון.

מכלוף מיקי זוהר: הוא אמר לי ארבעה במקום שניים, הוא לא אמר - - -

תמר זנדברג: אני הייתי לידו, אני שמעתי אותו.

עיסאווי פריג': כבוד היושב-ראש, ארבעה כולל היושב-ראש.

מכלוף מיקי זוהר: הוא אמר ארבעה במקום שניים, ואני אמרתי לו שארבעה זה לא מתאים, ובסוף דיברנו ש - - -

תמר זנדברג: אנחנו היינו לידו ושמענו אותו.

תמר זנדברג: הוא אמר לך בדיוק את מה שהוא אומר כאן, ואתה אמרת שלא תביא את הוועדות, ואחרי חצי שעה כתבת את הוועדות בסדר היום.

תמר זנדברג: אז מי לא עומד בסיכומים?

מכלוף מיקי זוהר: הוועדות נמצאות בסדר היום, זה לא אומר שנצביע עליהן.

רם שפע: מיקי, יש לך בעיה: הרבה אנשים שמעו את השיחה.

מכלוף מיקי זוהר: עזוב, נו.

מכלוף מיקי זוהר: אתה יודע מה, מאחר שאני לא נוהג להשמיע הקלטות של שיחות טלפון שלי, כי זה לא האופי שלי ואני בז לאנשים שמשמיעים הקלטות, אז גם במקרה הזה אני לא אשמיע.

מכלוף מיקי זוהר: אבל לך אישית, מאיר, אני אשמיע.

עודד פורר: מיקי, זה אומר שאתה כן מקליט.

מכלוף מיקי זוהר: מאיר, אף אחד לא ישמע, רק אני ואתה, ואז אתה תשמע מה אתה אמרת.

זאב אלקין: מיקי, אני למדתי מזה דבר אחד: שאתה מקליט שיחות.

זאב אלקין: לגבי להשמיע אותן – זה כבר משהו אחר.

מכלוף מיקי זוהר: זה מוצר מאוד בסיסי לחבר כנסת, בטח ובטח כדי לדעת שאף אחד לא מנסה חלילה לרמות אותו, כמו שהיום אתם עושים פה.

עיסאווי פריג': מיקי, למה אתה הולך סחור-סחור?

עיסאווי פריג': אין רוב להצעה שלך.

עיסאווי פריג': תביא הצעה נגדית.

מכלוף מיקי זוהר: אני מעלה את ההצעה שעליה סיכמתי עם מאיר כהן, ואתם יכולים להתנגד אליה.

קארין אלהרר: תעלה את שתי ההצעות.

בועז טופורובסקי: תעלה עוד הצעה, אתה לא חייב רק - - -

מכלוף מיקי זוהר: אני מעלה את מה שסוכם.

מכלוף מיקי זוהר: אתם יכולים להתנגד, אבל אז הכנסת תישאר משותקת, זה הכול.

קארין אלהרר: אבל זה לא מה שסוכם.

עודד פורר: היושב-ראש יעלה רק הצעה שמקובלת עליו - - -

עיסאווי פריג': תעלה את ההצעה הנגדית.

מכלוף מיקי זוהר: אגב, אני רוצה להגיד עוד דבר - - -

זאב אלקין: מיקי, אם כל כך חשוב לך שיהיו שני סגנים, תתחשב בזה שאתה מחזיק את יו"ר הכנסת - - -

קריאות: - - -

מכלוף מיקי זוהר: אוקיי, אני אומר ככה - - -

עיסאווי פריג': אתה מחפש לפוצץ את הישיבה.

עיסאווי פריג': אז תעשה את הפיצוץ עכשיו.

מיכאל מלכיאלי: היה סיכום והוא רוצה להעלות אותו להצבעה.

עיסאווי פריג': תעשה את הפיצוץ עכשיו, בשביל מה כל המשחקים האלה?

אין לו מנדט חוץ מהסיכום שהיה לו.

קארין אלהרר: אבל לא היה סיכום.

הוא אומר שכן היה סיכום.

עיסאווי פריג': מיקי, שיטת האיום שאתה משתמש בה היא לא במקום.

מכלוף מיקי זוהר: מה שאני צריך להבהיר זה שאם ההצבעה תעבור פה, מה שכנראה לא יקרה, זה יצטרך לעבור גם במליאה - - -

תמר זנדברג: רגע, יש פה יועצת משפטית?

תמר זנדברג: אפשר חוות דעת?

תמר זנדברג: אני מבקשת להעלות הצעה נגדית להצעת היושב-ראש – אפשר לעשות את זה?

מכלוף מיקי זוהר: יש נוהל לזה.

תמר זנדברג: אני רוצה לשמוע את היועצת המשפטית.

מכלוף מיקי זוהר: זה מה שהיא תגיד לך.

תמר זנדברג: האם קבוצת חברי כנסת, אולי רוב חברי הוועדה, יכולים להציג הצעה שונה משל היושב-ראש?

מכלוף מיקי זוהר: אני אענה לך, ואם תרצי לשמוע את היועצת המשפטית, את תשמעי.

מכלוף מיקי זוהר: את לא צריכה את רוב חברי הוועדה, את צריכה שליש חברי ועדה שיפנו אליי בבקשה להעלות נושא לסדר היום.

מכלוף מיקי זוהר: האם אני אעלה את הנושא או לא – זה כבר לשיקול דעתי.

עודד פורר: זאת אומרת שאתה תעלה עכשיו רק את הנושא שבא לך להעלות.

מכלוף מיקי זוהר: לא, אני אעלה את מה שסוכם.

עודד פורר: אבל יש פה שליש מחברי הוועדה - - -

שלמה קרעי: עודד, כשאתה היית יושב-ראש ועדת הכספים אתה לא נהגת ככה?

מכלוף מיקי זוהר: מי שרוצה להפר את הסיכומים, שייתן לציבור את ההסברים למה הכנסת משותקת.

מכלוף מיקי זוהר: כי הוא הפר את הסיכומים.

עודד פורר: אנחנו מבקשים להעלות משהו על סדר היום.

תמר זנדברג: אני מבקשת את חוות הדעת של היועצת המשפטית בשאלה לא האם אני יכולה להעלות נושא לדיון, אלא האם אל מול ההצעה שאתה מעלה להצבעה כיושב-ראש הוועדה, מספר חברי כנסת, אולי רובם, יכולים להציע הצעה נגדית.

אופיר כץ: להציע אתם יכולים.

עיסאווי פריג': והוא יוכל להעלות את זה להצבעה?

מירב בן ארי: הוא לא ייתן, כי הוא היושב-ראש.

עודד פורר: זאת אומרת שבגלל שלמיקי זוהר אין רוב בוועדה המסדרת, הכנסת לא תפעל.

תמר זנדברג: בדיוק.

קארין אלהרר: נכון.

או, הינה כותרת.

מכלוף מיקי זוהר: ממש ממש לא.

מכלוף מיקי זוהר: הכנסת תוכל לפעול אם אתם תעמדו בסיכומים שלכם.

מכלוף מיקי זוהר: אם לא תעמדו בסיכומים שלכם אתם תגרמו לכך שהכנסת משותקת.

קארין אלהרר: לא היה סיכום.

עודד פורר: מיקי, כשדיברת עם מאיר, במקרה גם אני הייתי בחדר, שמעתי מה דיברתם, ושמעתי את מאיר אומר לך - - -

מכלוף מיקי זוהר: היה לי סיכום ועכשיו הוא משנה אותו.

בועז טופורובסקי: אבל יש הרבה אנשים שאומרים שזה לא מה שסיכמתם.

מכלוף מיקי זוהר: תשאל את יאיר לפיד אם אני עומד בסיכומים או לא.

עודד פורר: מיקי, אני מציע שתעלה להצבעה את השאלה האם היה או לא היה סיכום...

מכלוף מיקי זוהר: זאת לא תהיה הפעם הראשונה שפוליטיקאים יצביעו נגד האמת.

מכלוף מיקי זוהר: ..

קארין אלהרר: אני מבינה שאתה אומר מניסיון.

ארבל אסטרחן: אין כללים מיוחדים לוועדה המסדרת.

ארבל אסטרחן: יו"ר הוועדה הוא זה שקובע מה עולה לדיון, מה עולה להצבעה ומתי.

ארבל אסטרחן: זה נכון ששליש מחברי הוועדה יכולים לדרוש לשים נושא על סדר היום, אבל בסופו של דבר יושב-ראש הוועדה הוא זה שמחליט מתי הוא מביא את זה - - -

מכלוף מיקי זוהר: אני מניח שבשבועיים הקרובים זה לא יקרה.

עיסאווי פריג': תפסיק לאיים עלינו, זאת אווירת מאפיה.

איתן גינזבורג: נו, אז מי משתק את עבודת הכנסת?

תמר זנדברג: אני מציעה להביא קטטר ליושב-ראש הכנסת לשבועיים האלה.

קריאות: - - -

מכלוף מיקי זוהר: עוד פעם הסיכום הזה?

מכלוף מיקי זוהר: אני עומד בסיכומים, אני לא מפר סיכומים.

תמר זנדברג: מיקי, אתה הודעת ליריב שהוא צריך להצטייד בקטטר?

תמר זנדברג: הודעת ליושב-ראש הכנסת שהוא לא יכול לרדת מהדוכן בשבועיים הקרובים?

מכלוף מיקי זוהר: יש לי היכרות ארוכת שנים עם יריב לוין – האמת היא שבו כן תמכתי בפריימריז – ואם יש משהו מיוחד ביריב לוין, זה העיקשות שלו והאומץ שלו והחריצות שלו.

מכלוף מיקי זוהר: אז תאמינו לי, זה לא דבר שמטריד את היושב-ראש.

תמר זנדברג: אין בעיה.

תמר זנדברג: עד כמה שידוע לנו הוא לחץ - - -

מכלוף מיקי זוהר: הוא יוכל לעמוד במשימה בגבורה.

תמר זנדברג: אני שמעתי אותו אומר שהוא רוצה הפסקה בארוחת הרמדאן כי הוא יושב כבר שעות.

מכלוף מיקי זוהר: דבר אחד אתם תצטרכו להסביר; אתם תצטרכו להסביר למה הכנסת לא מתפקדת - - -

עיסאווי פריג': אתה זה שצריך להסביר את זה.

קריאות: - - -

איתן גינזבורג: תגיד לי, אם אנחנו מפירים סיכומים אז איפה היית 45 דקות?

איתן גינזבורג: למה לא נכנסת והעלית את זה פה לדיון?

מירב בן ארי: אתה רוצה שהכנסת תתפקד?

מירב בן ארי: אתה רוצה?

מירב בן ארי: זה האינטרס שלך?

מכלוף מיקי זוהר: כן.

מירב בן ארי: אז תתקדם עם ההצעה שלנו ותהיה לך אחלה כנסת.

מכלוף מיקי זוהר: אני אתקדם עם ההצעה שסוכמה, כן.

עיסאווי פריג': מה זה "סוכמה"?

עיסאווי פריג': עלתה פה הצעה נגדית.

איתן גינזבורג: מיקי, אם הייתה הצעה מסוכמת לא היית נעלם ל-45 דקות.

מכלוף מיקי זוהר: יעקב אשר, אתה רוצה לומר משהו?

מירב בן ארי: חבל, הכנסת יכולה לתפקד.

מכלוף מיקי זוהר: נא לא להפריע ליעקב אשר, עד לא מזמן יושב-ראש ועדת חוקה.

מכלוף מיקי זוהר: מהחרוצים ביותר.

קודם כול, שלום חברים.

כמה התגעגענו.

אני רוצה להגיד דבר אחד.

לא גדלנו כולנו בבית מרקחת, גדלנו פה בכנסת בתקופה האחרונה.

ויושבים פה סביב השולחן לא מעט אנשים שהיו יושבי-ראש וכשהם לא רצו להעלות הצעה נגדית הם לא העלו אותה.

ולא ראיתי שתלו אף אחד מהם.

עודד פורר: לא תלו אותם, אבל הם כן לקחו אחריות על ההחלטה שלהם.

תפסיק להפריע לי.

אם היו תולים יושב-ראש על זה, אני הייתי תלוי, וגם מרגי, וגם רם שפע, היושב-ראש המיתולוגי של ועדת החינוך, ואפילו איתן גינזבורג, שאף אחד לא חושד שהוא - - -

עיסאווי פריג': לאן אתה רוצה להגיע?

עיסאווי פריג': יש רוב ויש מיעוט.

עיסאווי פריג': יש כאן חיסול לכל הדמוקרטיה.

עיסאווי פריג': הבן אדם רוצה לפוצץ את הישיבה - - -

מכלוף מיקי זוהר: למה אתה אומר את זה?

מכלוף מיקי זוהר: אני מתכוון לערוך הצבעה.

מכלוף מיקי זוהר: עיסאווי, אני אשקר אם אני אגיד שהתגעגענו אליך בכנסת, אבל עדיין אתה לא צריך לשקר ולהגיד שאני רוצה לפוצץ את הישיבה.

עיסאווי פריג': מיקי, אתה פוחד להפסיד.

עיסאווי פריג': תעלה את ההצעה שלנו להצבעה.

מכלוף מיקי זוהר: אני בסך הכול רוצה לעשות הצבעה בהתאם לסיכום, מה הבעיה?

תנו לי לסיים.

עיסאווי, אני הבנתי מה רמזת לי פה.

אני שכחתי לקדם בברכה את חזרתו של איסאווי פריג', אחד הח"כים הכי טובים שהיו פה בכנסת.

מכלוף מיקי זוהר: רגע, רגע, אל תחייב אותי במה שאתה רוצה לומר.

אני דיברתי על עצמי.

אני אומר שאף אחד לא הולך להמציא את הגלגל היום, ואלקין, גם אתה מכיר את זה - - -

מכלוף מיקי זוהר: רגע, אם אתה מקדם בברכה את עיסאווי פריג' אני רוצה לקדם בברכה את עידית סילמן, אורית סטרוק ושמחה רוטמן.

מכלוף מיקי זוהר: שיהיה מאוזן.

היושב-ראש מביא הצעה, אין לנו פה מכונת אמת כדי לבדוק אם זאת באמת הייתה ההצעה או לא.

הכנסת תוכל לתפקד גם עם שני סגנים - - -

עודד פורר: ואם ההצעה תיפול הוא יישא באחריות.

מכלוף מיקי זוהר: אתם תישאו באחריות, לא אני.

מכלוף מיקי זוהר: אני מביא את מה שסוכם.

איתן גינזבורג: אם זה סוכם אז איפה היית 45 דקות?

עיסאווי פריג': יש הצעה נגדית - - -

מכלוף מיקי זוהר: אני לא מפר סיכומים.

איתן גינזבורג: אז איפה היית 45 דקות?

מכלוף מיקי זוהר: עודד, תשאל את איווט אם אני מפר סיכומים.

איתן גינזבורג: מיקי, כנראה שלא היה סיכום.

אני מציע שנעלה את זה להצבעה - - -

עודד פורר: לא סוכם סיכום - - -

מכלוף מיקי זוהר: אני אומר לך שסוכם גם סוכם, ומי שמפר את זה, זה אתם.

עודד פורר: הייתי בחדר - - -

מכלוף מיקי זוהר: אני אומר לך שכן סוכם.

עיסאווי פריג': מיקי, הדמוקרטיה תקפה רק כשיש רוב לליכוד.

מאיר כהן: מיקי, בוא נסכם את זה.

מאיר כהן: אתה יודע שהדברים האלה נאמרו.

מאיר כהן: היום אין הצבעות על הוועדות.

מאיר כהן: האם אמרת את זה או לא אמרת?

מכלוף מיקי זוהר: אמרתי, ואני באמת לא מתכוון להצביע על הוועדות.

מכלוף מיקי זוהר: אבל אני אגיד לך משהו:

מכלוף מיקי זוהר: אם אתם מפירים את הסיכום היום - - -

עודד פורר: מיקי, אתה גם אמרת שלא תהיה ישיבת ועדה מסדרת היום.

מכלוף מיקי זוהר: לא אמרתי את זה.

עודד פורר: אמרת.

עודד פורר: אמר או לא אמר?

אחמד טיבי: אני יצאתי מהבניין בהנחה שאין ישיבה - - -

מכלוף מיקי זוהר: ולא התקשרת אליי ואמרתי לך שתהיה?

אחמד טיבי: התקשרתי אליך אחרי שיצאתי.

אחמד טיבי: אמרו לי שיש ישיבה - - -

מכלוף מיקי זוהר: אל תשקר כמו רע"ם, אחמד, תגיד את האמת.

מכלוף מיקי זוהר: תגיד את האמת – אתה שאלת אותי ואני אמרתי לך שאין ישיבה?

אחמד טיבי: אני הבנתי ממך שאין ישיבה.

מכלוף מיקי זוהר: אתה הבנת ממני שאין ישיבה?

עיסאווי פריג': אם אין רוב לליכוד אז אין דמוקרטיה.

עיסאווי פריג': אתה פוחד להעלות את זה להצבעה, כי אתה הולך להפסיד.

עיסאווי פריג': זהו, הוא הולך להפסיד ופוחד להעלות את זה להצבעה.

עיסאווי פריג': אלו העובדות.

עודד פורר: אתה מזכיר לי יושב-ראש כנסת שידע שהוא הולך להפסיד ולכן הוא לא העלה את ההצבעה לבחירת יושב-ראש הכנסת.

שלמה קרעי: הוא התפטר, עודד.

מיקי, תפסיק לתת תשובות ותעלה את זה להצבעה.

מכלוף מיקי זוהר: רגע, יש דברים שצריך לדעת.

מכלוף מיקי זוהר: אם עכשיו אתם, חברי הגוש...

מכלוף מיקי זוהר: איך אתם קוראים לעצמכם, גוש השינוי?

קטי קטרין שטרית: לא, גוש הריפוי.

אחמד טיבי: הגוש שניצח היום בהצבעה.

מכלוף מיקי זוהר: הגוש שניצח היום בהצבעה בתמיכת רע"ם, צריך להדגיש את זה.

מכלוף מיקי זוהר: בלי רע"ם לא הייתם מנצחים.

אחמד טיבי: רע"ם הצביעה כמונו - - -

מכלוף מיקי זוהר: נכון, רע"ם הצביעה כמו המשותפת.

מכלוף מיקי זוהר: רע"ם והמשותפת אחד הם, אני מודה.

עיסאווי פריג': זה כבוד גדול לנצח עם רע"ם.

מכלוף מיקי זוהר: אני אומר היום בצורה ברורה שרע"ם והמשותפת הם ביחד, קבוצה אחת.

עודד פורר: נו באמת, לכנסת הזאת יש איזה שמונה גושים.

מכלוף מיקי זוהר: עיסאווי, אני אומר משהו ואתה לא רוצה להקשיב.

מכלוף מיקי זוהר: אמרתי שרע"ם והמשותפת, אחד הם.

מכלוף מיקי זוהר: ביחד.

תמר זנדברג: מה הבעיה בזה?

מכלוף מיקי זוהר: אין בעיה.

מכלוף מיקי זוהר: פשוט עד עכשיו זה לא היה ברור.

תמר זנדברג: לא היה ברור למי?

מכלוף מיקי זוהר: לא היה ברור שרע"ם והמשותפת הולכים ביחד.

מכלוף מיקי זוהר: עכשיו זה ברור.

עודד פורר: אני מציע שתעלה להצבעה על המועמד שלכם ליושב-ראש ועדת כספים, נראה מי יתמוך ומי לא.

קארין אלהרר: מה לא הבנתם, הוא לא רוצה כנסת מתפקדת.

תמר זנדברג: מיקי, התינוקת שלי בת השנה, כשהיא שמה ידיים על העיניים היא חושבת שהעולם נעלם.

תמר זנדברג: ככה גם אתה.

תמר זנדברג: זה שאתה שם ידיים על העיניים זה לא גורם לכל שאר העולם להיעלם.

מכלוף מיקי זוהר: אני רוצה לעמוד בסיכומים.

מכלוף מיקי זוהר: במידה שאתם מפירים את הסיכומים, גם אני אפר אותם.

קארין אלהרר: אבל אין סיכומים, כמה פעמים אפשר לחזור על זה?

עודד פורר: אין סיכום.

מכלוף מיקי זוהר: אני אפר בכך שאני אעלה היום להצבעה את התחלת עבודת הוועדות.

מכלוף מיקי זוהר: כי אתם מפירים סיכומים.

עודד פורר: יאללה, תעלה.

עיסאווי פריג': מיקי, אתה ממשיך לאיים.

עיסאווי פריג': בזה אתה מומחה.

מכלוף מיקי זוהר: אני אעלה הצבעה להקמת הוועדות.

מכלוף מיקי זוהר: אם אתם תתנגדו בהקמת הוועדות אתם בעצם גם מונעים את עבודת הכנסת.

עיסאווי פריג': תפסיק לאיים.

עיסאווי פריג': זה איום בסחיטה.

מכלוף מיקי זוהר: פעם אחת האשימו אותי בזה, יצאתי זך כשלג.

מכלוף מיקי זוהר: אם אתה רוצה אני אתן לך אישור על סגירת התיק.

רם שפע: מיקי, רק חשוב לי לעדכן אותך שאין שום סיכוי בעולם שמישהו יאמין לזה שאנחנו אלה שמשתקים את הכנסת.

איתן גינזבורג: בזמן שיש פה רוב להצעה אחרת.

מכלוף מיקי זוהר: נראה, נראה.

עודד פורר: אז מיקי, תעלה להצבעה, קדימה, יאללה, חבל על הדיון.

מכלוף מיקי זוהר: אפשר ברשותכם שקט?

מירב בן ארי: נשמה, ישבנו פה בשקט 45 דקות, חיכינו לך.

קארין אלהרר: רק שיהיה כתוב בפרוטוקול שהיושב-ראש לא רוצה כנסת מתפקדת.

מכלוף מיקי זוהר: ההפך.

מכלוף מיקי זוהר: מי שמונע מהכנסת לתפקד זה אתם.

קארין אלהרר: זה אתה.

קארין אלהרר: כי אתה יודע טוב מאוד מה תהיה התוצאה.

מכלוף מיקי זוהר: זה אלה שהצביעו נגד ההצעה שסוכמה.

מכלוף מיקי זוהר: להלן ההצעה שסוכמה, שעליה אני מבקש להצביע - - -

עודד פורר: לא סוכמה.

מכלוף מיקי זוהר: ההצעה שעליה סיכמנו היא כזו: שני סגני יושב-ראש, אחד מטעם יש עתיד, מאיר כהן, והשני מטעם ש"ס, יעקב מרגי.

מכלוף מיקי זוהר: זה הסיכום שהיה ועל זה אני מבקש להצביע.

מכלוף מיקי זוהר: אני מבקש מכל אחד להחליט ולהצביע.

מכלוף מיקי זוהר: מי בעד?

נועה בירן-דדון: 12 בעד.

מכלוף מיקי זוהר: מי נגד?

נועה בירן-דדון: 20.

מכלוף מיקי זוהר: 20 מתנגדים.

מכלוף מיקי זוהר: בעד – 12

מכלוף מיקי זוהר: נמנעים – אין

עיסאווי פריג': מיקי, תתרגל להפסיד.

זאב אלקין: מיקי, זה לא היום שלך.

קריאות: - - -

קטי קטרין שטרית: אין לי טענות אליך, אבל אלה שאמרו לבוחרים שלעולם הם לא יהיו עם הרשימה המשותפת – הבושה היא שלהם.

מכלוף מיקי זוהר: 12 הצביעו בעד.

מכלוף מיקי זוהר: זה אומר שאין נשיאות לכנסת, ולצערנו הרב, בעקבות ההחלטה הזאת, הכנסת לא תוכל - - -

איתן גינזבורג: אדוני היושב-ראש, יש הצעה אחרת.

עודד פורר: אדוני היושב-ראש, אני יכול להעלות הצעה אחרת?

איתן גינזבורג: כדי שהכנסת תתפקד אנחנו מציעים הרכב אחר לנשיאות.

איתן גינזבורג: אנחנו מבקשים להעלות את זה להצבעה.

איתן גינזבורג: אתה מתנגד?

עיסאווי פריג': שיירשם בפרוטוקול.

תמר זנדברג: אנחנו מציעים הרכב יותר רחב.

תמר זנדברג: במקום ששני סגנים יתחלפו עם היושב-ראש, שיהיו - - -

שלמה קרעי: בועז, עדיף כנסת לא מתפקדת מאשר - - -

אופיר כץ: חבל שאתם לא עומדים בסיכומים.

מכלוף מיקי זוהר: אפשר להשלים משפט רגע?

מכלוף מיקי זוהר: צר לי לראות שגם ימינה קיבלה החלטה להצביע נגד ההצעה הזאת.

מתן כהנא: ימינה קיבלה החלטה להגיע מחר להסכמות רחבות, לא בצורה שזה נעשה פה עכשיו.

עיסאווי פריג': מיקי, אנחנו מבקשים להעלות הצעה נגדית.

עיסאווי פריג': מה הבעיה?

מירב בן ארי: אבל עיסאווי, אמרנו את זה כולנו.

מירב בן ארי: הוא לא רוצה.

עיסאווי פריג': למה אתה פוחד?

עיסאווי פריג': למה?

עיסאווי פריג': למה אתה פוחד להעלות הצעה נגדית להצבעה?

אופיר כץ: הוא לא חייב.

עיסאווי פריג': הוא לא חייב?

עיסאווי פריג': זאת הדמוקרטיה?

עיסאווי פריג': היא עובדת רק אם יש רוב לליכוד?

קטי קטרין שטרית: מה שאתה רוצה זה לא דמוקרטיה, אתה רוצה דיקטטורה.

קטי קטרין שטרית: הוא היושב-ראש והוא יחליט.

עיסאווי פריג': רק אם יש לכם רוב?

עיסאווי פריג': תתביישו לכם.

קריאות: - - -

קארין אלהרר: הליכוד נגד הכנסת.

עיסאווי פריג': תתרגלו להפסיד.

מאיר כהן: מיקי, אני רוצה להציע הצעה.

מאיר כהן: היות שכולנו רוצים שהכנסת תתפקד ואנחנו רוצים להקל על יושב-ראש הכנסת, אני רוצה להציע הצעה: שנשיאות הכנסת תמנה, כולל יושב-ראש הכנסת, חמישה חברים.

מאיר כהן: האם אדוני מוכן להעלות את זה להצעה?

זאב אלקין: כולל יושב-ראש הכנסת?

זאב אלקין: ומי החברים בה?

מכלוף מיקי זוהר: אני רוצה להגיד משהו אחד לפני כן.

מכלוף מיקי זוהר: עיסאווי, אמרת "תתרגלו להפסיד".

מכלוף מיקי זוהר: אני אומר לך, הכול בסדר, אנחנו כבר מבינים ומפנימים שאנחנו בדרך לאופוזיציה.

עיסאווי פריג': מה תגיד לבוס?

מכלוף מיקי זוהר: רגע, אתה שומע מה אני אומר לך?

מכלוף מיקי זוהר: אנחנו מבינים ומפנימים שמפלגות הימין בדרך לאופוזיציה.

אחמד טיבי: מי יהיה יו"ר האופוזיציה?

מכלוף מיקי זוהר: שמו בנימין נתניהו.

אחמד טיבי: הוא ממשיך?

מכלוף מיקי זוהר: חד-משמעית.

אופיר כץ: הוא ולא אחר.

עיסאווי פריג': מיקי, אני לא בטוח שאתה מדייק.

מכלוף מיקי זוהר: אני מדייק ביותר.

מכלוף מיקי זוהר: חברים, אתם חושבים שהליכוד לא יודע מה זה להיות באופוזיציה?

מכלוף מיקי זוהר: אתם רוצים שאני אזכיר לכם את שנות בגין הארוכות והקשות באופוזיציה עד שהגענו לשלטון?

קטי קטרין שטרית: או-או, כמה הסתייגויות וחוקים הכנו.

קטי קטרין שטרית: בואו נראה מה חברי ימינה יעשו אחרי שנגיש חוקים שלהם - - -

קריאות: - - -

איתן גינזבורג: מיקי, אתה בעד מה שמאיר הציע עכשיו?

קריאות: - - -

תמר זנדברג: מה קורה, הישיבה נעולה?

קריאות: - - -

מכלוף מיקי זוהר: חברים, חברים, אפשר בבקשה לשתוק ולא להפריע לדיון?

קטי קטרין שטרית: אני לקחתי את כל החוקים של ימינה והגשתי אותם.

קטי קטרין שטרית: בוא נראה מה יקרה.

קטי קטרין שטרית: וגם של גדעון סער.

קריאות: - - -

מכלוף מיקי זוהר: שקט, שקט, קטי, שקט בבקשה.

מכלוף מיקי זוהר: אם אפשר, שקט.

מכלוף מיקי זוהר: חברים, אם אפשר, קצת שקט.

קריאה: הינה, הביאו לך פטיש.

מכלוף מיקי זוהר: יכול להיות שבקרוב לא יהיה לי את הפטיש הזה, יכול להיות שאני אשב מסביב והפטישים יהיו אצלכם.

מכלוף מיקי זוהר: וזה בסדר גמור.

קטי קטרין שטרית: זה נראה לכם הגיוני בכלל?

קטי קטרין שטרית: הורוביצים עם בנט?

מכלוף מיקי זוהר: שקט, תודה.

אחמד טיבי: מיקי, אתה זוכר שהיינו 15 מנדטים והיה רוב בוועדה המסדרת אז ואתה אמרת לי "אתם בדרך לשלטון"?

מכלוף מיקי זוהר: נכון.

אחמד טיבי: אני אמרתי לך, מיקי, תעשה לי קפה – ובאמת עשית לי קפה.

מכלוף מיקי זוהר: זוכר.

אחמד טיבי: אבל זה התהפך... לצערי זה התהפך.

קריאות: - - -

אוסאמה סעדי: מיקי, אתה מושך - - -

מכלוף מיקי זוהר: חלילה.

עיסאווי פריג': מיקי, אתה החלטת להשבית את הכנסת.

מכלוף מיקי זוהר: אוסאמה, אני מכריח אותך לשבת פה?

מכלוף מיקי זוהר: אתה לא חייב לשבת פה.

מכלוף מיקי זוהר: אני מבין שאתה חייב לשבת ליד ווליד טאהא כדי לשמור עליו, אבל אתה לא חייב, אתה יכול ללכת, הכול בסדר.

אוסאמה סעדי: מיקי - - -

מכלוף מיקי זוהר: אני אגיד לך דבר אחד.

מכלוף מיקי זוהר: אותי אפשר להפסיד רק פעם אחת.

אלכס קושניר: וכמה פעמים אפשר לזכות בך, מיקי?

מכלוף מיקי זוהר: כמה שאתה רוצה.

מכלוף מיקי זוהר: בלי סוף.

מכלוף מיקי זוהר: אתה יכול לזכות בי כל יום מחדש.

מכלוף מיקי זוהר: אבל להפסיד אותי רק פעם אחת.

עיסאווי פריג': מיקי, אומנם ביבי מינה אותך, אבל המדינה יותר חשובה מביבי.

מכלוף מיקי זוהר: אני רוצה להשלים.

מכלוף מיקי זוהר: אני מכהן שש שנים כחבר כנסת, קצת יותר.

מכלוף מיקי זוהר: את כולן ביליתי בקואליציה.

מכלוף מיקי זוהר: הייתי חלק ממקבלי ההחלטות, הייתי במוקדי ההשפעה.

מכלוף מיקי זוהר: האמינו לי – לא יהיה לכם קל איתי כשאני אהיה באופוזיציה.

עיסאווי פריג': זה יהיה תענוג.

מכלוף מיקי זוהר: אם צריך, נלך בכבוד, בראש מורם, הכול בסדר, אל תתרגשו יותר מידי.

מירב בן ארי: אפשר לעשות את מילות הפרידה האלה כשיגיע הזמן?

מכלוף מיקי זוהר: אבל רק לגבי דבר אחד, עיסאווי, אני באמת תוהה: כשאתה תהיה בקואליציה איזו חקיקה שחשובה למרצ אתה תקדם?

מכלוף מיקי זוהר: איזו חקיקה?

עיסאווי פריג': אני מכיר את השיעור הזה.

עיסאווי פריג': נסתדר.

עיסאווי פריג': העיקר שתפנו לנו את המקום.

מכלוף מיקי זוהר: איזו חקיקה מפלגת העבודה תקדם?

מכלוף מיקי זוהר: למען תחבורה ציבורית בשבת או למען זכויות הלהט"בים?

מכלוף מיקי זוהר: מה תקדמו בממשלה הזאת?

מכלוף מיקי זוהר: אני רק שואל.

מכלוף מיקי זוהר: מה תקדמו שם?

קטי קטרין שטרית: יהיו פשרות, יהיו פשרות.

קטי קטרין שטרית: ..

קריאות: - - -

מירב בן ארי: מיקי, בוא נסיים את הדיון הזה.

מכלוף מיקי זוהר: אני רוצה לסכם את הדיון - - -

איתן גינזבורג: מיקי, עלתה פה הצעה של מאיר כהן על ארבעה סגנים.

איתן גינזבורג: מיקי, אמרת ארבעה סגנים, אז הינה, הוא הציע ארבעה סגנים.

מכלוף מיקי זוהר: אני רוצה לסיים ולומר שמבחינתי - - -

קארין אלהרר: מה עם ההצעה של מאיר?

מכלוף מיקי זוהר: אני רציתי להביא הצעה שבסופו של דבר תאפשר לכנסת לעבוד.

מכלוף מיקי זוהר: אתם החלטתם להפיל אותה.

קארין אלהרר: די, מיקי.

מכלוף מיקי זוהר: לצערי הרב זה אומר שהכנסת נשארת בקיפאון.

מכלוף מיקי זוהר: יריב לוין יעמוד במשימה, הכול בסדר.

איתן גינזבורג: אמרת קודם ארבעה סגנים, אז הינה, מאיר מציע לך ארבעה סגנים.

מכלוף מיקי זוהר: ארבעה סגנים בנוסף ליריב?

מכלוף מיקי זוהר: שניים ושניים מכל צד?

מכלוף מיקי זוהר: אז בטח שיש על מה לדבר.

עיסאווי פריג': לא, מה פתאום.

עודד פורר: לא שניים ושניים מכל צד, אלא שלוש - - -

איתן גינזבורג: זאת ההצעה של מאיר.

מכלוף מיקי זוהר: עכשיו הוא שינה אותה.

מכלוף מיקי זוהר: נכון מאוד, זאת הייתה ההצעה של מאיר, ועכשיו הוא שינה אותה.

איתן גינזבורג: לא, הוא העלה אותה עכשיו, אבל מרוב הפיליבסטר של עצמך לא הקשבת.

עודד פורר: אבל לא שניים ושניים, זה לא נכון.

עודד פורר: איתן, לא שניים ושניים.

קריאות: - - -

אלכס קושניר: רגע, מיקי, אתה אמרת מילות פרידה מהקואליציה - - -

מכלוף מיקי זוהר: אני פה כדי להישאר ולעבוד.

מכלוף מיקי זוהר: אם אני אהיה באופוזיציה אני אעבוד, ויותר קשה ממה שעבדתי בקואליציה.

אלכס קושניר: אתה בתור יד ימינו של ראש הממשלה בעצם יכול להחזיר את המנדט.

אלכס קושניר: תחזיר את המנדט, הכנסת תמנה יושב-ראש אחר ותוכל להתחיל לתפקד.

מאיר כהן: מיקי, אפשר לעשות התייעצות סיעתית חמש דקות?

מאיר כהן: תודה רבה.

מכלוף מיקי זוהר: לגבי מה?

מאיר כהן: לגבי זה.

מכלוף מיקי זוהר: אם יש הצעה שתואמת למה שסוכם, אני אתמוך בה.

עודד פורר: מאיר, חבל על השעה.

מירב בן ארי: חבל על הזמן, די, מספיק.

מכלוף מיקי זוהר: תעשו.

מכלוף מיקי זוהר: קחו חמש דקות.

מאיר כהן: ניקח חמש דקות התייעצות.

מאיר כהן: עד 22:10.

מכלוף מיקי זוהר: אני מחדש את הישיבה.

מכלוף מיקי זוהר: חבר הכנסת מאיר כהן, אתה רוצה להגיד את ההצעה שלכם?

מכלוף מיקי זוהר: נראה אם היא תואמת לסיכום שהיה לנו היום.

קארין אלהרר: עוד פעם ה"סיכום" הזה.

קארין אלהרר: ..

איתן גינזבורג: הסיכום שלא היה.

עיסאווי פריג': יש דמוקרטיה, יש רוב ויש מיעוט, זה מה שלימדתם אותנו כל הזמן.

מכלוף מיקי זוהר: האמת שלימדנו אתכם טוב.

מאיר כהן: אני חוזר על דבריי:

מאיר כהן: הסיכום כמו שהצגת אותו בתחילת הערב – לא היה.

מאיר כהן: הצעתנו עכשיו היא שבנוסף לחבר הכנסת מרגי וליושב-ראש הכנסת, ימונו עוד שלושה סגנים מטעמנו.

מכלוף מיקי זוהר: זאת אומרת, בניגוד לסיכום.

זאב אלקין: מיקי, יש לך פיצול אישיות.

זאב אלקין: אתה עושה סיכום עם עצמך ומגן עליו כמו - - -

קארין אלהרר: די, זה כבר לא מצחיק.

מכלוף מיקי זוהר: פיצול אישיות זה הקטע שלך, לא שלי.

מכלוף מיקי זוהר: לא אני דילגתי בין מפלגות.

קארין אלהרר: תעלה להצבעה, מיקי.

רם שפע: אתה רוצה לשתק את הכנסת.

מכלוף מיקי זוהר: מצטער, אני לא יכול ללכת בניגוד לסיכומים, ולכן אני מצטער לומר - - -

עיסאווי פריג': אתה חוטף את הדמוקרטיה.

רם שפע: אפשר להמשיך מחר את הדיון, מיקי?

מכלוף מיקי זוהר: לא.

מכלוף מיקי זוהר: אני אחדש את הדיון, גם לגבי הקמת הוועדות וגם לגבי סגני היושב-ראש - - -

קארין אלהרר: לא רציתם דיון פרלמנטרי, זה הסיפור.

מכלוף מיקי זוהר: בפעם הבאה שאני אבוא לדיון אני אבוא רק אם נגיע לסיכומים.

מכלוף מיקי זוהר: כל עוד לא נגיע לסיכומים - - -

קארין אלהרר: גברתי היועצת המשפטית, מה זה הדבר הזה?

קארין אלהרר: אני מבקשת לדעת האם הוא יכול לשתק את הכנסת ככה כל זמן שהוא רוצה.

אופיר כץ: אתם משתקים את הכנסת.

מכלוף מיקי זוהר: אתם הצבעתם נגד ושיתקתם את הכנסת.

עודד פורר: עלתה כאן הצעה אחרת.

אפרת רייטן: הציבור ישפוט - - -

מכלוף מיקי זוהר: אפרת רייטן, את כבר מראה כישורים כחברת כנסת.

מכלוף מיקי זוהר: אמרת נכון, הציבור ישפוט.

מכלוף מיקי זוהר: אני מבקש להודיע שבפעם הבאה שהוועדה הזאת תתכנס זה רק לאחר שיושגו סיכומים מראש על הכול.

עיסאווי פריג': אתה לא רוצה דמוקרטיה.

עודד פורר: הוועדה לא תכריע בהצבעה - - -

מכלוף מיקי זוהר: אני לא מתכוון לערוך פה הצבעות של בעד ונגד אם אין עליהן סיכום, זה מיותר.

מכלוף מיקי זוהר: תודה רבה, הישיבה נעולה.